Document ID: 32003R0676

32003R0676
L 097/29
SLUŽBENI LIST EUROPSKE UNIJE
14.04.2003.
UREDBA KOMISIJE (EZ) br. 676/2003
od 14. travnja 2003.
o izmjeni Uredbe (EZ) br. 1334/2001 o privremenom odobrenju novog dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom (EZ) br. 1756/2002 (2), a posebno njezine članke 3. i 9.r,
budući da:
(1)
Uredbom Komisije (EZ) br. 1334/2001 od 2. srpnja 2001. o privremenom odobrenju novog dodatka hrani za životinje (3) privremeno je odobreno korištenje dodatka hrani za životinje kalijevog diformata za korištenje kao dodatka hrani za životinje u hranidbi životinja pod uvjetima navedenima u toj Uredbi.
(2)
Direktiva 70/524/EEZ zahtijeva da odobrenja za pospješivače rasta budu povezana s osobom odgovornom za njihovo stavljanje u promet.
(3)
Komisija je obaviještena da se promijenila osoba odgovorna za stavljanje kalijevog diformata u promet te da je to sada BASF Aktiengesellschaft.
(4)
Osoba odgovorna za stavljanje tog dodatka hrani za životinje u promet dostavila je nove podatke kako bi dobila odobrenje za povećanje najveće dopuštene količine dodatka hrani za životinje u hrani za životinje.
(5)
Znanstveni odbor za hranidbu životinja izdao je pozitivno mišljenje u pogledu sigurnosti dodatka hrani za životinje pod novim uvjetima za korištenje.
(6)
Uredbu (EZ) br. 1334/2001 potrebno je stoga odgovarajuće izmijeniti.
(7)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog Uredbi (EZ) br. 1334/2001 zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu dan nakon dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. travnja 2003.

Labels: 0
17
6